S-949/2023

Mál þetta, sem dómtekið var 17. maí 2023, höfðaði lögreglustjórinn á höfuðborgarsvæðinu með ákæru 28. mars 2023, á hendur A-kk-þgf E-kk-þgf A-kk-þgf, kt. [...], [...], [...];

„fyrir umferðarlagabrot með því að hafa, laugardaginn 17. desember 2022, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 0,83‰ og tetrahýdrókannabínól 7,7 ng/ml) um Elliðavatnsveg við Maríuhelli í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.“

Ákærði krefst þess aðallega í málinu að honum verði ekki gerð refsing. Til vara krefst hann þess að sér verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 17. maísl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...] og á að baki nokkur umferðarlagabrot samkvæmt framlögðu sakavottorði dagsettu 21. mars 2023. Við ákvörðun refsingar ákærða nú er sérstaklega til þess að líta að ákærði gekkst undir greiðslu sektar hjá embætti lögreglustjórans á höfuðborgarsvæðinu að fjárhæð 200.000 krónur, auk þess sem hann var sviptur ökuréttindum í 18 mánuði, þann 10. mars 2020, vegna aksturs undir áhrifum ávana- og fíkniefna. Þá er einnig litið til þess að þann 21. júlí 2022 gekkst hann undir greiðslu þriggja sekta að fjárhæð 120.000 hver hjá embætti lögreglustjórans á höfuðborgarsvæðinu, fyrir akstur sviptur ökuréttindum. Loks er er litið til þess að þann sama dag gekk hann undir greiðslu sektar að fjárhæð 300.000 krónur á embætti lögreglustjórans höfuðborgarsvæðinu auk þess sem hann var sviptur ökuréttindum í 3 ár, vegna aksturs undir áhrifum ávana- og fíkniefna. Samkvæmt framansögðu er lagt til grundvallar við úrlausn málsins að brot ákærða er varðar akstur sviptur ökurétti sé nú ítrekað öðru sinni. Þá er lagt til grundvallar að brot ákærða er varða akstur undir áhrifum séu nú ítrekuð í þriðja sinn.

Þrátt fyrir að tekið sé fullt tillit til játningar ákærða og atvika allra eru að mati dómsins engar aðstæður uppi í málinu sem leiða til þess að ákærða verði ekki gerð refsing. Þvert á móti er ekki tilefni til þess við ákvörðun refsingar að víkja frá langvarandi dómaframkvæmd í sambærilegum málum. Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 3 0 dagao g 200.000 króna sekt í ríkissjóð sem greiðist innan fjögurra vikna frá dómsbirtingu, en vararefsing skal vera fangelsi í 14 daga. Ekki er tilefni til skilorðsbindingar.

Í ljósi framangreinds og með vísan til tilvitnaðra lagaákvæða í ákæru er ákærði sviptur ökurétti ævilangt.

Með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 238.507 krónur. Um er að ræða kostnað vegna blóðtöku, og rannsóknar rannsóknarstofu í lyfja- og eiturefnafræði á blóðsýni og þóknun skipaðs verjanda ákærða fyrir dómi, A-kk-ef V-kk-ef A-kk-ef lögmanns, 120.528 krónur að meðtöldum virðisaukaskatti.

Af hálfu ákæruvaldsins fór A-kvk-nf Ý-kvk-nf S-kvk-nf saksóknarfulltrúi með málið. H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf Ö-kk-nf A-kk-nf, sæti fangelsi í 3 0 daga.

Ákærði greiði 200.000 krónur í sekt til ríkissjóðs innan fjögurra vikna frá dómsbirtingu en sæti ella 14 daga fangelsi.

Ákærði er sviptur ökurétti ævilangt.

Ákærði greiði 238.507 krónur í sakarkostnað, þar meðtalda þóknun skipaðs verjanda síns A-kk-ef V-kk-ef A-kk-ef lögmanns 120.528 krónur að meðtöldum virðisaukaskatti H-kvk-nf B-kvk-nf R-kvk-nf